ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind exprimarea acordului de principiu pentru constituirea unui drept de superficie, cu titlu oneros, asupra terenului în suprafață de 1990 m.p., teren ce aparține domeniului privat al municipiului Lugoj, str. Timișoarei nr. 113, județul Timiș, înscris în C.F. nr. 405404 Lugoj (Nr. C.F. vechi: 2394 LR), nr. cadastral: 405404, (Nr. topografic: 9018/2)**

 Consiliul Local al Municipiului Lugoj;

 Având în vedere Referatul nr. 16/116390(RU)116391 din 21.11.2024 al Direcției urbanism - mediu, Compartimentul urbanism, amenajarea teritoriului și protejarea monumentelor istorice;

Având în vedere referatul nr. 16/116915/(RU)116916 din 22.11.2024 al Primarului Municipiului Lugoj – iniţiator al proiectului de hotărâre;

Având în vedere Proiectul de hotărâre nr. 224 din 22.11.2024 privind exprimarea acordului de principiu pentru constituirea unui drept de superficie, cu titlu oneros, asupra terenului în suprafață de 1990 m.p., teren ce aparține domeniului privat al municipiului Lugoj, str. Timișoarei nr. 113, județul Timiș, înscris în C.F. nr. 405404 Lugoj (Nr. C.F. vechi: 2394 LR), nr. cadastral: 405404, (Nr. topografic: 9018/2);

 Luând în considerare raportul de specialitate nr. 16/117018/(RU)117019 din 22.11.2024 întocmit de Arhitect Șef;

Luând în considerare avizul nr. 116 din 26.11.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

 Având în vedere Centralizatorul buletinelor de vot întocmit de Comisia de numărare a buletinelor de vot;

 Luând în considerare solicitarea nr. 1620 din 01.11.2024, înregistrată în evidențele noastre sub nr. 16/108438 din 04.11.2024, a OMV PETROM MARKETING S.R.L;

 Ținând cont de Contractul de asociere nr. 27679 din 03.12.1999 încheiat între municipiul Lugoj și OMV ROMÂNIA MINERALOEL S.R.L;

 Văzând Hotărârea Consiliului Local al municipiului Lugoj nr. 95/2020 privind atestarea apartenenței la domeniul privat al municipiului Lugoj a unor imobile – terenuri;

 Ținând cont de Raportul de evaluare întocmit de CCA CONS – EVAL SRL .prin evaluator autorizat ing. Cioc Cristina Almia, membru titular ANEVAR, înregistrat sub nr. 16/115666(RU)115733 din 20.11.2024 pentru terenul intravilan înscris în C.F. nr. 405404, în suprafață de 1990 m.p., situat în municipiul Lugoj, str. Timișoarei nr. 113;

 Având în vedere Hotărârea Consiliului Local al Municipiului Lugoj nr. 315/2022 privind încetarea asocierii Consiliului Local al Municipiului Lugoj cu OMV ROMÂNIA MINERALOEL S.R.L.;

 Luând în considerare Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;

 Văzând dispozițiile art. 693 -702 și art. 1664 alin.(1) din Legea nr. 287/2009 privind Codul civil, republicată, cu modificările și completările ulterioare;

 În conformitate cu art. 84 alin.(1) și (3), art.87 alin.(5), art. 129 alin. (2) lit. c) și alin. (6) lit.a), art. 136, art.139 alin.(3) lit.g) și alin.(6-9), art. 355, art. 362 alin.(1) din O.U.G. nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** – Se exprimă acordul de principiu pentru constituirea unui drept de superficie, cu titlu oneros, în favoarea OMV PETROM MARKETING S.R.L., asupra imobilului-teren, în suprafață de 1990 m.p., situat în intravilanul municipiului Lugoj, str. Timișoarei nr. 113, județul Timiș, ce aparține domeniului privat al municipiului Lugoj, înscris în C.F. nr. 405404 Lugoj (Nr. C.F. vechi: 2394 LR), nr. cadastral: 405404, (Nr. topografic: 9018/2).

 **Art.2.** – Se însușește Raportul de evaluare întocmit de CCA CONS – EVAL SRL prin evaluator autorizat ing.Cioc Cristina Almia, membru titular ANEVAR, înregistrat sub nr. 16/115666(RU)115733 din 20.11.2024, pentru terenul intravilan, în suprafață de 1990 m.p., înscris în C.F. nr. 405404 Lugoj, situat în municipiul Lugoj str. Timișoarei, nr. 113, anexă la prezenta hotărâre.

 **Art. 3** – (1)Cuantumul final al chiriei ce urmează a fi suportată de către superficiar va fi stabilit de comisia de negociere constituită astfel:

1. dnul. consilier local Jurjescu Daniel-Ioan;
2. dnul. consilier local Baboniu Marius-Cornel;
3. dnul. consilier local Subțire Florin-Viorel;
4. Doi funcționari publici numiți prin Dispoziția Primarului Municipiului Lugoj.
5. Secretariatul Comisiei va fi asigurat de către Direcția urbanism-mediu.

 **Art. 4. -** Îndeplinirea prevederilor prezentei hotărâri se încredinţează Direcției urbanism-mediu și Direcției management financiar.

 **Art.5.** – Prezenta hotărâre se comunică:

 - Instituţiei Prefectului, Judeţul Timiş;

 - Primarului Municipiului Lugoj;

 - Direcţiei juridice;

 - Direcției urbanism- mediu;

- Direcţiei management financiar;

- OMV PETROM MARKETING S.R.L.

 - Celor interesaţi, prin afişare şi publicare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Mihai Agache SECRETARUL GENERAL AL MUNICIPIULUI

 Dan Ciucu

 **Nr. 206 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 14 |
| 4. | Număr voturi împotrivă | - |
| 5. | Abțineri | 5 |
| 6. | Adoptarea hotărârii s-a făcut cu | majoritate absolută |